**ธงอาทิตย์อุทัย** หรือ **ธงเคียวกูจิตสึกิ** (ญี่ปุ่น: 旭日旗; โรมาจิ: *Kyokujitsu-ki*; อังกฤษ: Rising Sun Flag) ออกแบบโดย กลุ่มขุนศึกไดเมียว ในยุคเอะโดะ เมื่อวันที่ 15 พฤษภาคม ค.ศ. 1870 อันสืบเนื่องจากนโยบายของรัฐบาลเมจิ ที่ได้ประกาศใช้ธงทหารสำหรับกองทัพจักรวรรดิญี่ปุ่น และจักรพรรดินาวีญี่ปุ่น เมื่อวันที่ 7 ตุลาคม ค.ศ. 1889 ในความเชื่อของคนญี่ปุ่น สัญลักษณ์อาทิตย์อุทัย สื่อถึงความก้าวหน้า และเจริญรุ่งเรือง บางแห่งได้นำสัญลักษณ์อาทิตย์อุทัยที่ถูกดัดแปลงในแบบต่าง ๆ ไปใช้โฆษณาในเชิงพาณิชย์ ภายหลังได้นำกลับมาใช้อีกครั้งในฐานะธงนาวีของกองกำลังป้องกันตนเองทางทะเล เมื่อวันที่ 30 มิถุนายน ค.ศ. 1954 สำหรับคนที่อยู่นอกประเทศญี่ปุ่นแล้วล้วนมีความรู้สึกกับธงนี้ในแง่ลบ จากความรุนแรงที่กองทัพญี่ปุ่นก่อขึ้นในช่วงสงครามโลกครั้งที่ 2 โดยเฉพาะอย่างยิ่งกับคนที่เคยต่อสู้หรือถูกทารุณกรรมโดยทหารญี่ปุ่น ในประเทศที่เคยถูกญี่ปุ่นยึดครอง เช่น เกาหลีเหนือ เกาหลีใต้ จีน, และ ทหารผ่านศึกของสหรัฐอเมริกา

การออกแบบ
---------

ธงทหาร โดยมากออกแบบเพิ่มเติมจากลักษณะของธงชาติญี่ปุ่น, ลักษณะคล้ายธงชาติ มีรูปพระอาทิตย์สีแดงรัศมี 16 แฉก อยู่ตรงกลางธง และ ธงจักรพรรดินาวีญี่ปุ่น ลักษณะอย่างเดียวกันกับธงกองทัพจักรวรรดิญี่ปุ่น แต่ดวงกลมพระอาทิตย์นั้นค่อนมาทางต้นธง และเปล่งรัศมีสีแดง 16 แฉก ปลายรัศมีนั้นจดปลายธงทุกด้าน (อันมีที่มาจากชื่อประเทศของญี่ปุ่นว่า "ดินแดนแห่งอาทิตย์อุทัย") ธงชัยเฉลิมพลสำหรับกองทัพจักรวรรดิญี่ปุ่น มีลักษณะเดียวกับธงศึก ด้านอื่นมีแถบจีบสีเหลือง อัตราส่วน 2:3 ส่วนธงชัยเฉลิมพลทหารม้า และทหารปืนใหญ่, ผืนธงสี่เหลี่ยมจตุรัส อัตราส่วน 1:1 มุมล่างธงมีตราเครื่องหมายของหน่วยทหารดังกล่าว ในส่วนของธงนาวีนั้นยังคงลักษณะดั้งเดิม เฉดสีแดงของดวงอาทิตย์มีระดับเฉดสีที่แตกต่างกัน ธงกองกำลังป้องกันตนเองทางภาคพื้นดิน ธงนี้มีชื่อในภาษาญี่ปุ่นว่า "ธงฮาจิโจเคียวกูจิตสึกิ" (*Hachijō-Kyokujitsuki* - 八条旭日旗) ลักษณะเป็นธงพื้นสีขาว มีรูปพระอาทิตย์เปล่งรัศมี 8 แฉกอยู่กลาง ขอบธงเป็นสีทอง

ภาพธง
-----

**ธงทหารบก**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
|  |  |  |  |
| ธงกองทัพบกจักรวรรดิญี่ปุ่น | ธงชัยเฉลิมพลหน่วยทหารราบ | ธงชัยเฉลิมพลหน่วยทหารม้า และ ทหารปืนใหญ่ | ธงกองกำลังป้องกันตนเองภาคพื้นดิน |

 |

**ธงทหารเรือ**

|  |  |  |  |  |  |  |
| --- | --- | --- | --- | --- | --- | --- |
| 

|  |  |  |
| --- | --- | --- |
|  |  |  |
| ธงกองทัพเรือจักรวรรดิญี่ปุ่น | ธงกองกำลังป้องกันตนเองทางทะเล | แบบการสร้างธงจักรพรรดินาวี |

 |

อ้างอิง
-------

1. ↑  "Japanese Symbols". Japan Visitor/Japan Tourist Info. สืบค้นเมื่อ October 9, 2014.
2. ↑  "船舶旗について" (PDF). Kobe University Repository:Kernel. คลังข้อมูลเก่าเก็บจากแหล่งเดิม (PDF)เมื่อ 2016-04-18. สืบค้นเมื่อ October 18, 2014.
3. ↑  Radhika Seth (August 14, 2012). "Courting Controversy: Olympic Uniform resembled rising sun flag!". *Japan Daily Press*. คลังข้อมูลเก่าเก็บจากแหล่งเดิมเมื่อ 2012-08-17. สืบค้นเมื่อ September 18, 2012.
4. ↑  "Korean lawmakers adopt resolution calling on Japan not to use rising sun flag". *Korea Herald*. August 29, 2012. สืบค้นเมื่อ September 18, 2012.
5. ↑  "Japanese "Rising Sun Flag" Sparking More Tension between Korea and Japan". Business Korea. August 9, 2013. คลังข้อมูลเก่าเก็บจากแหล่งเดิมเมื่อ 2015-09-23. สืบค้นเมื่อ 2016-11-14.
6. ↑  Naoto Okamura (August 8, 2008). "Japan fans warned not to fly naval flag". Reuters. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2016-11-14.
7. ↑  Bill McMichael (August 2, 2011). "That Flag". Navy Times Scoop Deck.
8. ↑  Tom Hester (November 3, 2008). "Trenton's 'Lady Victory' monument honors W W II vets". NJ.com.
9. ↑  Martin Kidston (April 26, 2014). "Hellgate High senior will escort WWII veterans on final Big Sky Honor Flight". Missoulian.
10. ↑  "海軍旗の由来". kwn.ne.jp. สืบค้นเมื่อ 6 October 2011.
11. ↑  Phil Nelson; various. "Japanese military flags". *Flags Of The World*. Flagspot.

ดูเพิ่ม
-------

* ธงอธิษฐานของญี่ปุ่น
* ธงในประเทศญี่ปุ่น
* ตราแผ่นดินของญี่ปุ่น
* เพลงชาติญี่ปุ่น